
PRIEDAI:
1. Paraiškos forma
2. Turto perdavimo aktas
3. Ilgalaikio materialiojo turto nuomos sutartis

I. BENDROSIOS NUOSTATOS

1. Šilalės Dariaus ir Girėno progimnazija, įstaigos kodas 190328873, numato viešojo nuomos konkurso būdu 5 (penkerių) metų laikotarpiui išnuomoti Šilalės rajono savivaldybės nuosavybei priklausantį, Šilalės Dariaus ir Girėno progimnazijos patikėjimo teise valdomą turtą (toliau – Nuomojamos patalpos):
1.1. pastato, esančio D. Poškos g. 24, Šilalė, (unikalus Nr. 8798-1001-5018) 10 kv. m. ploto dalį mokinių daiktų saugojimo spintelėms pastatyti.
2. Konkurso sąlygos skelbiamos Šilalės Dariaus ir Girėno progimnazijos internetiniame puslapyje www.dariusgirenas.eu, vietiniame laikraštyje ir savivaldybės interneto puslapyje. 
3. Laikinoji turto nuomos konkurso komisija, sudaryta Šilalės Dariaus ir Girėno progimnazijos direktorės 2026-09-14 įsakymu Nr. Į1-235(1.2.) (toliau Komisija), organizuoja ilgalaikio materialiojo turto, 1.1. punkte nurodytu adresu, viešąjį nuomos konkursą (toliau – Konkursas).
4. Konkursas vykdomas ir nuomos sutartis pasirašoma, vadovaujantis Šilalės rajono savivaldybės ilgalaikio materialiojo turto nuomos tvarkos aprašu, patvirtinto Šilalės rajono savivaldybės tarybos 2026 m. birželio 25 d. sprendimu Nr. T1-140 „Dėl Šilalės rajono savivaldybės ilgalaikio materialiojo turto nuomos tvarkos aprašo patvirtinimo“, Šilalės rajono savivaldybės tarybos 2026 m. rugpjūčio 27 d. sprendimu Nr. T1-171 „Dėl patalpų nuomos Šilalės Dariaus ir Girėno progimnazijoje viešojo konkurso būdu“ ir kitais teisės aktais.
5. Su konkursą laimėjusiu dalyviu bus pasirašoma savivaldybės ilgalaikio materialiojo turto nuomos sutartis.
6. Nuomojamo turto naudojimo paskirtis – plotas, skirtas mokinių daiktų saugojimo spintelėms pastatyti.
7. Asmuo atsakingas už turto apžiūrą ir papildomai informacijai – Šilalės Dariaus ir Girėno progimnazijos direktoriaus pavaduotojas administracijai ir ūkio reikalams Evaldas Mažrimas, tel. +370 618 28644,  el.p. pavaduotojas.admin@dariusgirenas.silale.lm.lt
8. Pradinė mėnesio 1 (vieno) kv. m ploto nuomos kaina – 3,00 Eur.
9. Konkurso dalyvio pradinis įnašas – 90,00 Eur, kuris lygus paskelbtam 3 mėnesių pradiniam nuompinigių dydžiui. Pradinį įnašą reikia sumokėti į Šilalės Dariaus ir Girėno progimnazijos sąskaitą Nr. LT294010044500040059, mokėjimo paskirtis – „Nuomos konkursas (mokinių daiktų saugojimo spintelėms pastatyti) pradinis įnašas“. Pradinis įnašas turi būti pervedamas iki paraiškos pateikimo. Finansų įstaigos išduoti dokumentai, patvirtinantys, kad pradinis įnašas sumokėtas, turi būti pateikti paraiškų dalyvauti nuomos konkurse registratoriui.
10. Konkurso dalyviams, pralaimėjusiems konkursą, pradinis įnašas yra grąžinamas. Jeigu Konkurso dalyvis, pripažintas Konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas.
11. Paraiškos dalyvauti konkurse priimamos nuo 2026-09-22 iki 2026-10-06 d. 15.00 val.
12. Komisijos posėdžio, kuriame bus atplėšiami vokai su dalyvių paraiškomis, vieta ir laikas: Šilalės Dariaus ir Girėno progimnazijos, D. Poškos g. 24, Šilalė, direktoriaus kab. Posėdžio data ir laikas 2026-10-06 d. 16.00 val.
13. Šilalės Dariaus ir Girėno progimnazija bet kuriuo metu iki nuomos sutarties sudarymo turi teisę nutraukti Konkurso procedūras, jeigu:
13.1. atsiranda aplinkybių, kurių nebuvo galima numatyti iki paskelbiant konkursą;
13.2. paskelbus konkursą paaiškėja, kad savivaldybės turto nuoma negalima.
14. Konkurso dalyviai apie sprendimą nutraukti Konkurso procedūras informuojami raštu (jiems išsiunčiami pranešimai) ir pradinis įnašas jiems grąžinamas per 5 darbo dienas nuo sprendimo nutraukti Konkursą priėmimo.

II. REIKALAVIMAI KONKURSO DALYVIAMS

15. Konkurse lygiomis teisėmis turi teisę dalyvauti visi Lietuvos Respublikos ir užsienio valstybių fiziniai, juridiniai asmenys, juridinio asmens statuso neturintys subjektai, jų filialai ar atstovybės, asmenys, sudarę rašytinį susitarimą (toliau – Konkurso dalyviai), atitinkantys Konkurso sąlygų reikalavimus.
16. Pateikdamas paraišką Konkurso dalyvis sutinka su šiomis Konkurso sąlygomis ir patvirtina, kad jo paraiškoje pateikta informacija yra teisinga ir apima viską, ko reikia tam, kad nuomos sutartis būtų įvykdyta tinkamai.

III. PARAIŠKŲ PATEIKIMAS

17. Vokai su paraiškomis pateikiami nuo 2026-09-22 iki 2026-10-06 d. 15.00 val., Šilalės Dariaus ir Girėno progimnazijai, adresu D. Poškos g. 24, Šilalė, raštinė (110 kab.), darbo dienomis nuo 8.00 val. iki 17.00 val. Pavėluotai gautas vokas su paraiška neatplėšiamas ir grąžinamas jį pateikusiam asmeniui. Pradinio įnašo sumokėjimą patvirtinantis dokumentas turi būti pateikiamas kartu su paraiškos voku.
18. Paraiškos turi būti pateikiamos užklijuotame voke, ant kurio turi būti užrašyta turto, kurio nuomos konkursas buvo skelbtas, pavadinimas, turto buvimo vieta (adresas) ir nuoroda „Turto nuomos konkursui“.
19. Voke turi būti pateikta:
19.1. paraiška (Konkurso sąlygų 1 priedas), kurioje nurodoma konkurso dalyvio vardas, pavardė ir gyvenamosios vietos adresas (fiziniams asmenims) arba asmens teisinė forma, pavadinimas, kodas ir buveinės adresas (juridiniams asmenims) kontaktinio asmens telefono numeris, elektroninio pašto adresas; 
19.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
19.3. siūlomas konkretus nuompinigių dydis;
19.4. konkurso dalyvio ar jo įgalioto asmens sąskaitos, į kurią grąžinamas pradinis įnašas (nelaimėjus konkurso), rekvizitai;
19.5. paaiškinimas, kokiam tikslui konkurso dalyvis naudos nuomojamą turtą;
19.6. asmens dokumento ar juridinio asmens registracijos pažymėjimo kopijos;
19.7. banko mokėjimo įvykdyto lėšų pervedimo nurodymo išrašą arba išduotą kvitą, kuriame pažymėta, kad konkurso dalyvis į nuomotojo skelbime nurodytą banko sąskaitą sumokėjo pradinį įnašą, lygų paskelbtam 3 mėnesių pradiniam nuompinigių dydžiui.
20. Komisijos narys arba turto valdytojo įgaliotas atstovas:
20.1. registruoja konkurso dalyvius turto nuomos konkurso  dalyvių registracijos žurnale ir (ar) kompiuterinėje laikmenoje – įrašo konkurso dalyvio registracijos eilės numerį, voko su paraiška gavimo datą ir laiką (minutės tikslumu);
20.2. išduoda konkurso dalyvio registracijos pažymėjimą, kuriame nurodytas registracijos eilės numeris, voko gavimo data bei laikas (minutės tikslumu), komisijos posėdžio vieta (adresas), data ir tikslus laikas;
20.3. užrašo ant voko konkurso dalyvio registracijos eilės numerį;
20.4. pasirašytinai supažindina konkurso dalyvius su šiomis konkurso sąlygomis.


IV. VOKŲ SU KONKURSO DALYVIŲ PARAIŠKOMIS ATPLĖŠIMAS, NAGRINĖJIMAS IR VERTINIMAS

21. Vokai su Konkurso dalyvių paraiškomis bus atplėšiami 2026-10-06 16.00 val.  Šilalės Dariaus ir Girėno progimnazijoje, adresu D. Poškos g. 24, Šilalė, 110 kab. 
22. Dalyvauti Konkurse turi teisę įregistruoti Konkurso dalyviai arba jų įgalioti atstovai. Konkurso dalyviai arba jų įgalioti atstovai turi pateikti komisijai šio konkurso dalyvio registracijos bei asmens pažymėjimą ir, jei reikalinga, įgaliojimą.
23. Per Komisijos posėdį Konkurso dalyviai įsitikina, kad vokai su dokumentais nepažeisti, Komisijos pirmininkas atplėšia vokus, nepažeisdamas voko užklijavimo juostos. Komisijos nariai, nustatę, kad konkurso dalyvių vokuose yra visi Konkurso sąlygų 19 punkte nurodyti dokumentai, o paraiškose nurodyta visa reikiama informacija, skelbia Konkurso dalyvių siūlomus valstybės turto nuompinigių dydžius.
24. Konkurso dalyvių paraiškos bus vertinamos pagal pasiūlytą patalpų nuompinigių dydį. Konkurso laimėtoju pripažįstamas Konkurso dalyvis, pasiūlęs didžiausią savivaldybės turto nuompinigių dydį. Jeigu tokį pat (didžiausią) dydį pasiūlo keli Konkurso dalyviai, Konkurso laimėtoju pripažįstamas dalyvis, anksčiau įregistruotas pažymoje.
25. Pateikę turto nuomos konkurso dokumentus potencialūs nuomininkai nepripažįstami šio konkurso dalyviais, jeigu:
25.1. trūksta nors vieno šių konkurso sąlygų 19 punkte nurodyto dokumento;
25.2. sumokėtas pradinis įnašas yra mažesnis už privalomąjį;
25.3. pradinis įnašas pervestas ne į nurodytąją sąskaitą;
25.4. siūlomas nuompinigių dydis yra mažesnis už pradinį nuompinigių dydį, nurodytą komisijos skelbime;
25.5. potencialus nuomininkas pateikia daugiau kaip vieną paraišką, neatšaukęs ankstesniosios.
26. Paskelbti savivaldybės turto nuompinigių dydžiai, juos pasiūlę Konkurso dalyviai, Konkurso rezultatai įrašomi Komisijos protokole, kurį ne vėliau kaip kitą dieną po Komisijos posėdžio pasirašo Komisijos pirmininkas ir Komisijos nariai. Komisijos nariai, nesutinkantys su turto nuomos konkurso rezultatais, savo atskirąją nuomonę gali įrašyti protokole. Prie protokolo pridedama turto nuomos konkurso skelbimo spaudoje iškarpa, nurodoma data ir leidinio pavadinimas. Kiekvienas turto nuomos konkurso dalyvis arba jo atstovas turi teisę nuo protokolo pasirašymo dienos susipažinti su protokolu.
27. Turto nuomos konkursas skelbiamas neįvykusiu: 
27.1. jeigu dalyvauti turto nuomos konkurse neužsiregistravo nė vienas dalyvis arba visi turto nuomos konkurso dalyviai pasiūlė nuompinigių mažiau už nustatytą pradinį nuompinigių dydį ir (ar) buvo pateikti ne visi šiose taisyklėse nurodyti dokumentai; 
27.2. [bookmark: _GoBack]jeigu turto nuomos konkurso laimėtojas arba jo atstovas neatvyko pasirašyti nuomos sutarties per 15 kalendorinių dienų nuo protokolo pasirašymo dienos, konkurso rezultatai komisijos sprendimu anuliuojami ir konkursas laikomas neįvykusiu; 
27.3. atsiranda aplinkybių, kurių nebuvo galima numatyti iki paskelbiant konkursą; 
27.4. paskelbus konkursą paaiškėja, kad Savivaldybės turto nuoma negalima. 
28. Turto nuomos konkurso dalyviai apie sprendimą nutraukti turto nuomos konkurso procedūras informuojami raštu (jiems išsiunčiami pranešimai), ir pradinis įnašas jiems grąžinamas per 5 darbo dienas nuo sprendimo nutraukti turto nuomos konkursą priėmimo.

V. NUOMOS SUTARTIES SUDARYMAS

29. Konkurso laimėtojas, neatvykęs į Komisijos posėdį, apie Konkurso rezultatus yra informuojamas raštu per 3 darbo dienas nuo Komisijos protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma nuomos sutartis. Konkurso laimėtojas, negalintis atvykti nurodytu laiku pasirašyti nuomos sutarties, privalo apie tai informuoti komisiją, laikydamasis šių taisyklių 32 punkte nurodyto termino. Konkurso dalyviai, neatvykę į konkursą, apie jo rezultatus informuojami raštu (jiems išsiunčiami pranešimai) per 3 darbo dienas nuo protokolo pasirašymo dienos. 
30. Pradinis turto nuomos konkurso laimėtojo įnašas įskaitomas į nuompinigius. 
31. Kitiems turto nuomos konkurso dalyviams pradinis įnašas per 5 darbo dienas grąžinamas į jų nurodytą sąskaitą banke. Jeigu turto nuomos konkurso dalyvis, pripažintas laimėtoju, per nustatytą šių taisyklių 32 punkte terminą nesudaro nuomos sutarties, pradinis įnašas jam negrąžinamas. 
32. Nuomos sutartis su Konkurso laimėtoju arba jo įgaliotu atstovu yra pasirašoma ne anksčiau kaip po 10 kalendorinių dienų ir ne vėliau kaip per 15 kalendorinių dienų nuo protokolo pasirašymo dienos pasirašo nuomos sutartį. 
33. Nuomos sutartis parengta vadovaujantis Lietuvos Respublikos civiliniu kodeksu ir laikantis Savivaldybės ilgalaikio materialiojo turto nuomos pavyzdinės sutarties formos (3 priedas). 
34. Turto valdytojas arba jo įgaliotas atstovas, pasirašę nuomos sutartį, privalo ne vėliau kaip per 10 kalendorinių dienų perduoti turto nuomos konkurso laimėtojui arba jo atstovui nuomojamą turtą pagal savivaldybės ilgalaikio materialiojo turto perdavimo ir priėmimo aktą (2 priedas).
35. Nuomininkui draudžiama išpirkti nuomojamą Savivaldybės turtą.

[bookmark: _Hlk240464222]VI. BAIGIAMOSIOS NUOSTATOS

36. Konkurso dalyviai konkurso rezultatus gali apskųsti Lietuvos Respublikos administracinių bylų teisenos įstatymo nustatyta tvarka.




  Konkurso sąlygų 1 priedas

________________________________________________________________________________
________________________________________________________________________________
(konkurso dalyvio vardas, pavardė, asmens kodas, gyvenamoji vieta, telefono numeris, el. p. adresas arba juridinio asmens pavadinimas, kodas Juridinių asmenų registre, buveinė, telefono numeris, el. p. adresas)

Šilalės Dariaus ir Girėno progimnazijai


PARAIŠKA
DALYVAUTI  ŠILALĖS DARIAUS IR GIRĖNO PROGIMNAZIJOS
 PATIKĖJIMO TEISE VALDOMO MATERIALIOJO TURTO NUOMOS VIEŠAME KONKURSE

2026 m._____________ ____d.

1. _____________________________________________________________________________
_______________________________________________________________________________
_______________________________________________________________________________________
(nuomojamo turto pavadinimas, plotas, unikalus Nr., patalpų indeksai, adresas)
2. Už 1 kv. m nuomojamų patalpų siūlau mokėti _______________________________________ 
								(suma žodžiais)
________________________________________________________________________________
_____________ eurų.
(suma skaičiais)
3. Patvirtinu, kad 20______m._________________d. įmokėjau _____________________________
                                                                                                                                                        (suma skaičiais ir žodžiais)
______________________________________________________________________________________ eurų pradinį įnašą.
4. Jeigu aš nebūsiu pripažintas nuomos konkurso laimėtoju, sumokėtą pradinį įnašą prašome grąžinti į sąskaitą Nr._______________________________________________________________

PRIDEDAMA:
1.  Konkurso dalyvio – fizinio asmens tapatybę patvirtinančio dokumento kopija.
2.  Konkurso dalyvio – juridinio asmens įregistravimo pažymėjimo ir įstatų kopijos.
3.  Įgaliojimas (jeigu potencialiam pirkėjui atstovauja kitas asmuo).
4.  Banko įstaigos išduoti dokumentai, patvirtinantys, jog konkurso dalyvio vardu sumokėtas  pradinis įnašas.


Konkurso dalyvis
ar jo įgaliotas asmuo         ___________________               ___________________________________
                                                                              (parašas)                                                            (vardo raidė, pavardė) 
                                               
A.V. (tik juridiniams asmenims)




Konkurso sąlygų 2 priedas


SAVIVALDYBĖS ILGALAIKIO MATERIALIOJO TURTO NUOMOS PERDAVIMO IR PRIĖMIMO AKTAS 

2026 m. ______________ d. Nr. _______ 

_____________ 
(sudarymo vieta)

Nuomotojas ______________________________________________________________ , (institucijos, įstaigos, įmonės, organizacijos (toliau - įmonė) pavadinimas, kodas) 

Atstovaujamas ___________________________________________________________________  , 
(atstovo pareigos, vardas, pavardė)

veikiančio pagal__________________________________________________________________ , (atstovavimo pagrindas, dokumento data, numeris)

perduoda, o nuomininkas ___________________________________________________________ , 
(teisinė forma, pavadinimas, kodas ir registracijos adresas, jeigu nuomininkas yra juridinis asmuo, 

_______________________________________________________________________________ , 
arba vardas, pavardė ir gyvenamosios vietos adresas, jeigu nuomininkas yra fizinis asmuo) 

atstovaujamas ___________________________________________________________________ , 
(atstovo pareigos, vardas, pavardė)

veikiančio pagal __________________________________________________________________ ,  
      (atstovavimo pagrindas, dokumento data, numeris) 

remdamiesi 2026 m. _________________________d., sudaryta savivaldybės ilgalaikio materialiojo 

turto nuomos sutartimi  Nr. ______________________  perduoda ir priima turtą: 

________________________________________________________________________________ (nuomojamo objekto adresas ir trumpas apibūdinimas - unikalus turto numeris ar inventorizacijos numeris; statinio plotas 
ar tūris, įrenginių – pagrindinės charakteristikos) 

_______________________________________________________________________________ . 

Turto būklė perdavimo–priėmimo metu: labai gera, gera, patenkinama, bloga.      
(netinkamus žodžius išbraukti)
Kita_____________________________________________________________________. 

Šis aktas surašytas dviem egzemplioriais, po vieną kiekvienai šaliai. / Šis aktas, pasirašytas saugiu elektroniniu parašu, turi vienodą teisinę galią abiem šalims (nereikalingą išbraukti). 

Perdavė __________________________________                                 ______________________     
        (nuomotojo atstovo pareigų pavadinimas)   	       (parašas)              (vardas ir pavardė)   

Priėmė ___________________________________                                  ______________________ (nuomininko ar jo atstovo pareigų pavadinimas)          		 (parašas)                   (vardas ir pavardė)



Konkurso sąlygų 3 priedas

SAVIVALDYBĖS ILGALAIKIO MATERIALIOJO TURTO NUOMOS 
SUTARTIS 
2026 m.____________ ____ d. Nr. ___ 
______________ Nuomotojas______________________________________________________________________, (institucijos, įstaigos, įmonės, organizacijos (toliau - įmonė) pavadinimas, kodas)
 atstovaujamas (pagal įstatymą, įstaigos įstatus (nuostatus), įgaliojimą) __________________________________   
  								(atstovo vardas, pavardė, pareigos, __________________________________________________________________________________, 
įstatymo, įmonės įstatų (nuostatų) pavadinimas, įgaliojimo data ir numeris) 
ir nuomininkas______________________________________________________________________ 
                                (teisinė forma, pavadinimas, kodas ir registracijos adresas, jeigu nuomininkas yra juridinis asmuo,  __________________________________________________________________________________ 
                            arba vardas, pavardė ir gyvenamosios vietos adresas, jeigu nuomininkas yra fizinis asmuo)

arba nuomininko atstovas (pagal įmonės įstatus (nuostatus), įgaliojimą) _______________________________ 
                                                                                                              (atstovo vardas, pavardė, pareigos, __________________________________________________________________________________ 
                                          atstovavimo pagrindas, dokumento data, numeris) 
vadovaudamiesi turto nuomos viešo konkurso (ar nuomos ne konkurso būdu rezultatais), įvykusio 2026 m.______________ ____d., komisijos sprendimu, sudarė šią sutartį, pagal kurią: 
1. Nuomotojas įsipareigoja perduoti nuomininkui ilgalaikį materialųjį turtą (toliau turtas) __________________________________________________________________________________  
(turto pavadinimas, nuomojamo objekto adresas ir trumpas apibūdinimas - unikalus turto numeris iš registro        
pažymėjimo, kito turto - inventorizacijos numeris; statinio bendras plotas ar tūris, įrenginių - pagrindinės 
charakteristikos; statinio žymėjimas plane; turto likutinė vertė) __________________________________________________________________________________ __________________________________________________________________________________ __________________________________________________________________________________ 
laikinai valdyti ir naudotis ____________________________________________________________ 
                                                           (nurodyti turto naudojimo paskirtį) __________________________________________________________________________________. 
2. Nuomininkas įsipareigoja valdyti ir naudotis turtu šioje sutartyje numatytomis sąlygomis ir tvarka, ir mokėti nuompinigius  ______________ Eur už vieną kvadratinį metrą per mėnesį.  Iš viso per mėnesį ____________Eur. 


I. SUTARTIES SĄLYGOS

3. Nuomininkas moka nuompinigius kas mėnesį, prieš prasidedant kitam mėnesiui, bet ne vėliau kaip iki kito mėnesio 20 dienos. 
Nuomininko (-ės) sumokėtas pradinis ____________Eur įnašas įskaitomas į nuompinigius.
4.Nuomininko lėšos, panaudotos darbams, nurodytiems šios sutarties 10.2 punkte atlikti, į nuompinigius neįskaitomos, ir nuomininkas neturi teisės į šių išlaidų atlyginimą (nurodyti, jeigu šalys susitarė kitaip). 
5. Nuomos terminas nustatomas nuo ______m._________ ___d. iki ____m. ___________d., bet ne ilgiau kaip iki nuosavybės teisės į išnuomotą turtą perėjimo kitam asmeniui. 
6. Nuomininkui draudžiama išpirkti nuomojamą ilgalaikį materialųjį turtą. Jis gali dalyvauti privatizuojant šį turtą teisės aktų nustatyta tvarka. 
7. Nuompinigiai pradedami skaičiuoti nuo turto perdavimo ir priėmimo akto pasirašymo dienos. 



II. ŠALIŲ PAREIGOS

8. Nuomotojas įsipareigoja: 
8.1. per 10 dienų po šios sutarties pasirašymo perduoti nuomininkui nuomojamą turtą pagal perdavimo ir priėmimo aktą, kuris yra šios sutarties priedas; 
8.2. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai; 
8.3. nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės. 
9. Nuomininkas įsipareigoja: 
9.1. naudoti turtą pagal paskirtį, griežtai laikytis šios paskirties turtui keliamų priežiūros, priešgaisrinės saugos ir sanitarinių reikalavimų, užtikrinti jo gerą būklę (atsižvelgiant į normalų nusidėvėjimą), saugoti turtą nuo sugadinimo; 
9.2. laikyti turtą tvarkingą ir prireikus savo lėšomis atlikti einamąjį jo remontą; 
9.3. per 15 kalendorinių dienų nuo perdavimo ir priėmimo akto pasirašymo savo lėšomis apdrausti išsinuomotą turtą, savininko naudai, sutarties galiojimo laikotarpiui nuo žalos, kuri gali būti padaryta dėl ugnies, vandens, gamtos jėgų, trečiųjų asmenų veiklos ir kitų draudiminių įvykių ir pateikti turto valdytojui draudimo poliso kopiją; 
9.4. laiku mokėti Sutartyje nustatytą nuomos mokestį ir kitas pagal Sutartį priklausančias įmokas ir mokesčius; 
9.5. pasibaigus šios sutarties terminui arba ją nutraukus prieš terminą, pagal aktą perduoti tvarkingą turtą su visais atliktais pertvarkymais, neatskiriamais nuo turto; nuomininkui neatlyginamos turto pagerinimo išlaidos, todėl nuomininkas pasibaigus sutarčiai ar ją nutraukus, neturi teisės reikalauti kompensacijos už turto pagerinimą; 
9.6. sudaryti su atitinkamomis įmonėmis ir organizacijomis sutartis dėl atsiskaitymo už komunalines ir kitas paslaugas; 
9.7. sudaryti nuomotojo įgaliotam atstovui sąlygas tikrinti nuomojamo turto būklę; 
9.8. per 10 darbo dienų nuo turto perėmimo pagal  perdavimo ir priėmimo aktą savo lėšomis registruoti nuomos sutartį ir perdavimo ir priėmimo aktą Nekilnojamojo turto registre, o nutraukus sutartį ar jai pasibaigus – ją išregistruoti. 
10. Nuomininkui draudžiama be nuomotojo rašytinio sutikimo: 
10.1. subnuomoti nuomojamą turtą arba kitaip leisti kitiems asmenims juo naudotis; 
10.2. atlikti kapitalinio remonto arba rekonstravimo darbus (pagerinti turtą); 
10.3. įkeisti nuomos teisę ar kitaip suvaržyti Sutartyje nustatytų turto nuomos teisių. 
11. Nuomininkas turi laikytis ir kitų teisių ir pareigų, nustatytų Sutartyje ir teisės aktuose; Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių, taip pat klientų ar kitų susijusių asmenų buveinių.

III. ŠALIŲ ATSAKOMYBĖ

12. Nuomininkas, šioje sutartyje nustatytu laiku nesumokėjęs, moka 0,05 procento delspinigius nuo nesumokėtos nuompinigių sumos už kiekvieną pavėluotą dieną. 
13. Už nuomojamo turto pabloginimą nuomininkas atsako Lietuvos Respublikos civilinio kodekso nustatyta tvarka. 

IV. SUTARTIES ĮSIGALIOJIMAS, GALIOJIMO SĄLYGOS IR NUTRAUKIMAS

14. Sutartis įsigalioja nuo jos pasirašymo dienos ir galioja iki                                                                    
                                                                                                 (terminas – metai, mėnuo, diena) 
15. Nuomotojas turi teisę nutraukti nuomos sutartį prieš terminą apie tai raštu įspėdamas nuomininką ne vėliau kaip prieš mėnesį: 
15.1. jei nuomininkas naudojasi turtu ne pagal sutartį ar turto paskirtį; 
15.2. jei nuomininkas nemoka nuomos mokesčio ilgiau kaip 3 mėnesius; 
15.3. jei nuomininkas kitaip pažeidžia sutartyje numatytus įsipareigojimus; 
15.4. nuomotojo reikalavimu, kai išnuomotas turtas reikalingas savivaldybės ar visuomenės poreikiams tenkinti; 
16. Nuomininkas turi teisę nutraukti nuomos sutartį prieš terminą apie tai raštu įspėdamas nuomotoją ne vėliau kaip prieš mėnesį. 
17. Ši sutartis pasibaigia: 
17.1. jos terminui pasibaigus; 
17.2. šalių susitarimu; 
17.3. nuosavybės teisei į išnuomotą turtą perėjus kitam asmeniui; 
17.4. nuomotojo reikalavimu, kai Savivaldybės taryba priima sprendimą dėl  išnuomoto savivaldybės turto valdymo, naudojimo ar disponavimo juo; 
17.5. kitais šios sutarties nevykdymo ir Civilinio kodekso nustatytais atvejais. 

V. SUTARTIES ATNAUJINIMAS

18. Pasibaigus šios sutarties terminui su nuomininku, tvarkingai vykdžiusiu sutartyje prisiimtas pareigas, ši sutartis gali būti atnaujinta Civilinio kodekso nustatyta tvarka. Suėjus 15 metų nuomos terminui, sutartis neatnaujinama. 
19. Nuomininkas, pageidaujantis pratęsti nuomos sutartį, kreipiasi raštu į nuomotoją ne vėliau kaip prieš du mėnesius iki nuomos termino pasibaigimo dėl galimybės atnaujinti nuomos sutartį naujam terminui. 

VI. KITOS SĄLYGOS

20. Visi Sutarties pakeitimai, papildymai ir priedai galioja, jeigu jie sudaryti raštu ir pasirašyti sutarties šalių. 

VII. GINČŲ SPRENDIMO TVARKA

21. Visi iškilę ginčai sprendžiami Šalių tarpusavio susitarimu, o jeigu tokiu būdu nepavyksta jų išspręsti, ginčai sprendžiami teisme vadovaujantis Lietuvos Respublikos įstatymais ir kitais teisės aktais. 

VIII. BAIGIAMOSIOS NUOSTATOS

 22. Ši sutartis surašyta dviem egzemplioriais, po vieną kiekvienai šaliai. / Sutartis, pasirašyta saugiu elektroniniu parašu, turi vienodą teisinę galią abiem šalims (nereikalingą išbraukti). 
23. Prie šios sutarties pridedama: 
23.1. savivaldybės ilgalaikio materialiojo turto perdavimo ir priėmimo aktas; 
23.2. kiti nuomojamo turto dokumentai ir priedai, būtini šiam turtui naudoti. 

IX. ŠALIŲ REKVIZITAI


Nuomotojas 
Pavadinimas 
Adresas 
Juridinio asmens kodas 
Atsiskaitomoji banko sąskaita 
Nuomotojo vardu 
_________________________ 
(pareigos, vardas ir pavardė)                                        
 ______________________ 
(parašas) 

A. V. 

Nuomininkas 
Pavadinimas (fizinio asmens vardas ir pavardė)
Adresas 
Juridinio asmens kodas 
Atsiskaitomoji banko sąskaita 
Nuomininko vardu 
_________________________ 
(pareigos, vardas ir pavardė)                                        
 ______________________ 
(parašas) 

A. V.
 

